# Efectes d'escriptori

### Introducció

Aquest mòdul s'utilitza per a configurar els efectes d'escriptori del &kde;.

Aquest plafó està dividit en tres pestanyes: General, Tots els efectes i Avançat.

#### La pestanya General

A la part superior d'aquesta pestanya a la secció Activació hi ha una casella de selecció anomenada Activa els efectes d'escriptori en la inicialització. Si no està marcada, llavors tots els efectes visuals d'aquest plafó restaran deshabilitats.

Tots els efectes d'escriptori es poden activar i desactivar utilitzant la drecera global &Alt;&Maj;F12.

Sota aquesta secció hi ha alguns ajustaments comuns per als efectes d'escriptori simples, com gestió de finestres millorada, diverses animacions, efectes pel canvi d'escriptori i velocitat de l'animació.

#### La pestanya Tots els efectes

La part principal d'aquesta pàgina és una llista de tots els efectes disponibles agrupats per Accessibilitat, Aparença, Llaminadures, Focus, Eines i Gestió de les finestres. Utilitzeu la barra de cerca incremental a sobre de la finestra de la llista per trobar elements a la llista.

Marqueu un efecte en la llista per activar-lo. Per a mostrar el diàleg Quant a, feu clic al botó d'informació a la part dreta de l'element de la llista. Alguns efectes tenen opcions de configuració, en aquest cas hi ha un botó d'eina a l'esquerra del botó d'informació. Feu-hi clic per obrir un diàleg de configuració.

#### La pestanya Avançat

En aquesta pestanya podeu seleccionar un Tipus de composició i el Sistema gràfic de Qt. A les dues següents seccions, podeu configurarOpcions generals i Opcions de l'OpenGL.